58. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΓΕΩΡΓΙΑΣ  ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α2γ/2160 της 29 Νοεμ./12 Δεκ. 1990 (ΦΕΚ Β΄ 781) Σήμανση προϊόντων καπνού. Έχοντας υπόψη: 1.Τις διατάξεις της παρ. 1 περίπτ. (η) και της παρ. 2 του άρθρ. 2 του Νόμ. 1338/83 «εφαρμογή του Κοινοτικού Δικαίου» (ΦΕΚ 34/Α/17.3.83) όπως τροποποιήθηκε με το άρθρ. 6 του Νόμ. 1440/84 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος Χάλυβος και του Οργανισμού Εφοδιασμού EURATOM» (ΦΕΚ 70 τ.Α΄/21.5.24) με το άρθρ. 7 του Νόμ. 1775/1988 «Εταιρείες παροχής Επιχειρηματικού κεφαλαίου και άλλες διατάξεις» (ΦΕΚ 101/Α/24.5.88) και με το άρθρ. 65 του Νόμ. 1892/31.7.1990 ΦΕΚ 101 τ.Α΄. 2.Την αριθ. Υ.1059/3.5.1990 απόφαση του Πρωθυπουργού «περί καθορισμού αρμοδιοτήτων του Αναπληρωτή Υπουργού Υγείας, Πρόνοιας και Κοινων. Ασφαλίσεων Γεωργίου Σούρλα». 3.Την αριθ. Υ.1073/10.5.1990 Κοινή απόφαση του Πρωθυπουργού και του Υπουργού Εθνικής Οικονομίας «περί καθορισμού αρμοδιοτήτων του Υφυπουργού Εθνικής Οικονομίας» (ΦΕΚ 312 τ.Β΄) όπως συμπληρώθηκε με την αριθ. Υ.1134/2.7.1990 απόφαση Πρωθυπουργού και Υπουργού Εθνικής Οικονομίας (ΦΕΚ 474 τ.Β΄). Σελ. 740,40(δ) Τεύχος 1245-Σελ.36 4.Την αριθ. Υ.1081/18.5.90 απόφαση του Υπουργού Γεωργίας «περί ορισμού αρμοδιοτήτων του Αναπληρωτή Υπουργού Γεωργίας Παναγιώτη Χατζηνικολάου», αποφασίζουμε: Άρθρ.1.-Σκοπός της παρούσης απόφασης είναι η προσαρμογή της Ελληνικής Νομοθεσίας προς την οδηγία 89/622/ΕΟΚ L 359/Ι και αναφέρεται στις ιατρικές προειδοποιήσεις που πρέπει να αναγράφονται επάνω στις μονάδες συσκευασίας των προϊόντων καπνού και τις ενδείξεις της περιεκτικότητας σε πίσσα και νικοτίνη που πρέπει να αναγράφονται επάνω στα πακέτα των τσιγάρων, λαμβάνοντας ως βάση ένα υψηλό επίπεδο προστασίας της υγείας του ανθρώπου με τη μείωση των επιβλαβών συνεπειών που έχει για την υγεία το κάπνισμα. Με την υπό στοιχείο παρ. Α άρθρ. 1 της Υ3/2917/92/27 Μαΐου-16 Ιουν. 1993 (ΦΕΚ Α΄ 435) αποφ. Υπ. Εθν. Οικον., Γεωργίας και Υγ. Προν. και Κοιν. Ασφαλίσεως ορίστηκε ότι πέραν των σημάνσεων, οι οποίες αναγράφονται στις μονάδες συσκευασίας των προϊόντων, προστίθενται οι ακόλουθοι όροι:καθώς και με την απαγόρευση ορισμένων καπνών που λαμβάνονται από το στόμα». Άρθρ.2.-Για τους σκοπούς της παρούσας απόφασης νοούνται ως: 1.Προϊόντα καπνού:τα προϊόντα που προορίζονται για κάπνισμα, εισρόφηση από τη μύτη, εκμύζηση ή μάσηση εφόσον αποτελούνται έστω και εν μέρει από καπνό. 2.Πίσσα:το συμπύκνωμα άνυδρου, σε φυσική κατάσταση καπνού, άνευ νικοτίνης. 3.Νικοτίνη:τα αλκαλοειδή της νικοτίνης «4.Καπνά που λαμβάνονται από το στόμα:όλα τα προϊόντα που προορίζονται για λήψη από το στόμα, εξαιρουμένων εκείνων που προορίζονται για κάπνισμα ή μάσημα, που αποτελούνται πλήρως ή εν μέρει από καπνό, με τη μορφή σκόνης, λεπτών σωματιδίων ή κάθε συνδυασμός αυτών των μορφών–κυρίως αυτά που συσκευάζονται σε φακελάκια μιάς δόσης ή σε πορώδη φακελάκια–ή σε μορφή που θυμίζει τρόφιμα». Η παρ. 4 προστέθηκε από την υπό το στοιχείο Β παρ. άρθρ. 1 της Υ3/2917/92/27 Μαΐου-16 Ιουν. 1993 (ΦΕΚ Β΄ 435) αποφ. Υπουργού Εθνικής Οικονομίας, Γεωργίας και Υγείας, Πρόνοιας και Κοιν. Ασφαλίσεων. 16.Ι.β.56-58 Καπνικοί Οργανισμοί Άρθρ.3.-1.Η περιεκτικότητα σε πίσσα και σε νικοτίνη που πρέπει να αναφέρεται υποχρεωτικά στα πακέτα των τσιγάρων μετράται με τις μεθόδους ISO 4387 και 3400. 2.Η ακρίβεια των ενδείξεων που αναφέρονται στα πακέτα εξακριβώνεται με το πρότυπο ISO 8243. 3.Οι ενδείξεις πρέπει να εκτυπώνονται στην πλάγια όψη των πακέτων των τσιγάρων στην ελληνική γλώσσα με ευανάγνωστους χαρακτήρες που να έρχονται σε αντίθεση με το φόντο έτσι ώστε να καλύπτουν τουλάχιστον 4% της αντίστοιχης επιφάνειας. 4.Τον Ιανουάριο εκάστου έτους η αρμόδια Υπηρεσία του Υπουργείου Υγείας, Πρόνοιας και Κοινωνικών Ασφαλίσεων διαβιβάζει στην Επιτροπή των Ευρωπαϊκών Κοινοτήτων τον κατάλογο της περιεκτικότητας σε πίσσα και σε νικοτίνη των τσιγάρων που διατίθενται στην Ελληνική αγορά. Η εφαρμογή των αναφερόμενων στις παρ. 1 και 2 του παρόντος άρθρου ανατίθεται στο Καπνολογικό Ινστιτούτο Ελλάδος.  «Άρθρ.4.-1.Όλες οι μονάδες συσκευασίας των προϊόντων καπνού που τίθενται σε κυκλοφορία καθ’ οιονδήποτε τρόπο στην Ελλάδα φέρουν στην εμφανέστερη επιφάνειά τους στην Ελληνική γλώσσα τη γενική προειδοποίηση:Το Υπουργείο Υγείας προειδοποιεί: ΤΟ ΚΑΠΝΙΣΜΑ ΒΛΑΠΤΕΙ ΣΟΒΑΡΑ ΤΗΝ ΥΓΕΙΑ 2.Στα πακέτα των τσιγάρων που καθ’ οιονδήποτε τρόπο τίθενται σε κυκλοφορία στην Ελλάδα στην άλλη μεγάλη επιφάνεια αναφέρεται στην Ελληνική γλώσσα εναλλακτικά μια εκ των κατωτέρω προειδοποιήσεων: α.Το κάπνισμα προκαλεί καρκίνο. β.Το κάπνισμα προκαλεί καρδιαγγειακές παθήσεις. γ.Προστάτεψε τα παιδιά:Μην τα αναγκάζετε να αναπνεύσουν τον καπνό σας. δ.Το κάπνισμα προκαλεί Καρκίνο–Χρόνια βρογχίτιδα και άλλες παθήσεις, των πνευμόνων. Οι ανωτέρω ειδικές προειδοποιήσεις εκτυπώνονται στις μονάδες συσκευασίας με τρόπο που να εξασφαλίζει ότι όλες οι προειδοποιήσεις θα εμφανίζονται σε ίση ποσότητα μονάδων συσκευασίας με όριο ανοχής περίπου 5%. Οι παρ. 1 & 2 αντικαταστάθηκαν ως άνω από την Υ3δ/014/2431/20-27 Μαΐου 1996 (ΦΕΚ Β΄ 408) αποφ. Υπ. Εθν. Οικον., Γεωργίας & Υγ. Πρόν.. Έναρξη ισχύος των άνω διατάξεων 12 μήνες από τη δημοσίευση στην Εφημερίδα της Κυβερνήσεως.  «3.Εκτός από τη γενική προειδοποίηση που προβλέπεται στην παρ. 1, οι μονάδες συσκευασίας των προϊόντων καπνού εκτός των τσιγάρων, φέρουν ειδική προειδοποίηση σύμφωνα με τους ακόλουθους κανόνες: α.για τα πακέτα των καπνών για στρίψιμο, οι ειδικές προειδοποιήσεις, που ορίζονται στην παρ. 2, εναλλάσσονται ώστε να εξασφαλίζουν τη διαδοχική αναφορά κάθε προειδοποίησης σε ίσο αριθμό μονάδων συσκευασίας, με περιθώριο ανοχής 5% περίπου. β.οι μονάδες συσκευασίας των πούρων, μικρών πούρων, καπνού για πίπα και άλλων προϊόντων καπνού για κάπνισμα, με εξαίρεση τα τσιγάρα και τον καπνό για στρίψιμο, φέρουν μια από τις ακόλουθες ειδικές προειδοποιήσεις ώστε να εξασφαλίζεται η πραγματική εναλλαγή τους: ι)Το κάπνισμα προκαλεί καρκίνο. ιι)Το κάπνισμα προκαλεί θανατηφόρες παθήσεις. ιιι)Το κάπνισμα προκαλεί καρδιαγγειακές παθήσεις. ιν)Το κάπνισμα βλάπτει τα πρόσωπα του περιβάλλοντός σας. γ.Οι μονάδες συσκευασίας των προϊόντων καπνού χωρίς καύση φέρουν την ακόλουθη ειδική προειδοποίηση: «Προκαλεί Καρκίνο». Οι ειδικές αυτές προειδοποιήσεις εκτυπώνονται ή επιτίθενται σταθερά, στην ελληνική γλώσσα, πάνω στις μονάδες συσκευασίας. Η νέα παρ. 3 προστέθηκε και οι υπάρχουσες παρ. 3 και 4 αναριθμήθηκαν σε παρ. 4 και 5 από το στοιχείο Γ άρθρ. 1 της Υ3/2917/92/27 Μαΐου-16 Ιουν. 1993 (ΦΕΚ Β΄ 435) αποφ. Υπ. Εθν. Οικον., Γεωργίας & Υγ. Πρόν. & Κοιν. Ασφαλ. 4(3).Στα πακέτα των τσιγάρων, οι προειδοποιήσεις που προβλέπονται στις παρ. 1 και 2 καλύπτουν τουλάχιστον 4% κάθε μεγάλης επιφάνειας της μονάδας συσκευασίας, μη συμπεριλαμβανομένης της τυχόν μνείας της αρχής που τις συνέταξε. Οι προειδοποιήσεις που απαιτούνται επάνω στις δύο μεγάλες επιφάνειες κάθε πακέτου τσιγάρων: α)πρέπει να είναι σαφείς και ευανάγνωστες β)πρέπει να έχουν εκτυπωθεί με παχειά στοιχεία γ)πρέπει να έρχονται σε αντίθεση με το φόντο δ)δεν πρέπει να αναγράφονται σε σημείο όπου υπάρχει κίνδυνος να καταστραφούν όταν ανοιχτεί το πακέτο ε)δεν πρέπει να εκτυπώνονται στο διάφανο φύλλο ή σε οποιοδήποτε άλλο χαρτί περιτυλίγματος, εξωτερικό της συσκευασίας. «5(4)Στα προϊόντα καπνού εκτός των τσιγάρων, η γενική προειδοποίηση που αναφέρεται στην παρ. 1, καθώς και η ειδική προειδοποίηση που αναφέρεται ανωτέρω στην παρ. 3, εκτυπώνονται ή επιτίθενται σταθερά. Κάθε προειδοποίηση πρέπει να καλύπτει το 1% της συνολικής επιφάνειας της μονάδας συσκευασίας. Πρέπει, σε κάθε περίπτωση, να είναι ευκρινής, ευανάγνωστη και ανεξίτηλη. Οι προειδοποιήσεις πρέπει να αναγράφονται σε εμφανές μέρος και σε αντίθεση με το φόντο και δεν πρέπει με κανένα τρόπο να αποκρύπτονται, να καλύπτονται, ή να χωρίζονται από άλλες ενδείξεις ή εικόνες». Η άνω   παρ.  4   μετά    την   αναρίθμηση   της (Αντί για τη σελ. 740,401(α) Σελ. 740,401(β) Τεύχος 1245-Σελ.37 Καπνικοί Οργανισμοί 16.Ι.β.58 σε παρ. 5 αντικαταστάθηκε ως άνω από την παρ. Α άρθρ. 1 της Υ3/2917/92/27 Μαΐου-16 Ιουν. 1993 (ΦΕΚ Β΄ 435) αποφ. Υπ. Εθν. Οικον., Γεωργίας & Υγ. Πρόν. & Κοιν. Ασφ.  «Άρθρ.4α.-Απαγορεύεται η διάθεση στην αγορά καπνών που λαμβάνονται από το στόμα, όπως ορίζονται στο άρθρ. 2 παρ. 4. Το άρθρ. 4α προστέθηκε από την υπό στοιχείο παρ. Ε άρθρ. 1 της Υ3/2917/92/27 Μαΐου-16 Ιουν. 1993 (ΦΕΚ Β΄ 435) αποφ. Υπ. Εθν. Οικον., Γεωργίας & Υγ. Προν. & Κοιν. Ασφ. Άρθρ.5.-1.Οι παραβαίνοντες τις πιο πάνω διατάξεις τιμωρούνται σύμφωνα με τις προβλεπόμενες στο Νόμ. 1802/19.8.1988 άρθρ. 12 παρ. 3 ποινές. Η παρούσα απόφαση ισχύει από 1ης Ιαν. 1992. Ωστόσο, θα μπορούν να διατίθενται στο εμπόριο: -μέχρι τις 31 Δεκ. 1992 τα τσιγάρα και -μέχρι τις 31 Δεκ. 1993 τα λοιπά προϊόντα καπνού τα οποία υπάρχουν στις 31 Δεκ. 1991 και δεν είναι σύμφωνα με την παρούσα απόφαση. Σελ. 740,402(β) Τεύχος 1245-Σελ.38 